A Bizottság 2181/2001/EK rendelete
(2001. november 9.)
az 563/82/EGK rendeletnek a fiatal heréletlen hímivarú szarvasmarhák azonosítására vonatkozó szempont tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1512/2001/EK rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2],
tekintettel a legutóbb az 1026/91/EGK rendelettel [3] módosított, a hasított kifejlett marhák közösségi osztályozási rendszerének meghatározásáról szóló, 1981. április 28-i 1208/81/EGK tanácsi rendeletre [4] és különösen annak 3. cikke (1) bekezdésére,
mivel:
(1) A legutóbb a 2090/93/EGK rendelettel [5] módosított, a kifejlett szarvasmarhák piaci árának a hasított testek közösségi osztályozási rendszere alapján történő meghatározásáról szóló 1208/81/EGK rendelet alkalmazására vonatkozó részletes szabályok megállapításáról szóló, 1982. március 10-i 563/82/EGK bizottsági rendelet [6] 2. cikke egyes csigolyák csontosodási fokát határozza meg a kétévesnél fiatalabb heréletlen hímivarú állatok hasított testének az egyéb idősebb állatok hasított testétől való megkülönböztetésére szolgáló szempontként.
(2) A szarvasmarhafélék azonosítási és nyilvántartási rendszerének létrehozásáról, továbbá a marhahús és marhahústermékek címkézéséről, valamint a 820/97/EK tanácsi rendelet hatályon kívül helyezéséről szóló, 2000. július 17-i 1760/2000/EK európai parlamenti és tanácsi rendelet [7] létrehozza az egyes szarvasmarhák azonosításának és nyilvántartásának rendszerét, amely lehetővé teszi az állatok nyomon követését egész életük során.
(3) A következetes és időszerű jogalkotás biztosítása érdekében az 563/82/EGK rendelet 2. cikkében foglalt azonosítási szempontot oly módon kell módosítani, hogy az állatállományra vonatkozóan a tagállamokban az 1760/2000/EK rendelet I. címének rendelkezéseivel összhangban létrehozott azonosítási és nyilvántartási rendszerben az állat korára vonatkozóan rendelkezésre álló információt kell használni a kétévesnél fiatalabb, heréletlen hímivarú szarvasmarhafélék hasított teste azonosításának ellenőrzésére.
(4) Alkalmazása előtt kellő időt kell biztosítani a tagállamok részére az új rendszerhez való igazodáshoz.
(5) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 563/82/EGK rendelet 2. cikke helyébe a következő szöveg lép:
"2. cikk
Az 1208/81/EGK rendelet 3. cikke (1) bekezdésének alkalmazása céljából a kétévesnél fiatalabb, heréletlen hímivarú állatok hasított testének az egyéb heréletlen hímivarú állatok hasított testétől való megkülönböztetése az állat kora alapján történik, amely a tagállamokban az 1760/2000/EK európai parlamenti és tanácsi rendelet [8] I. címének rendelkezéseivel összhangban a szarvasmarhák azonosítására és nyilvántartására létrehozott rendszerben rendelkezésre álló információ alapján ellenőrizhető."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet 2002. április 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. november 9-én.